Virallinen lehti nro C 115 , 14/04/1997 s. 0079



A4-0065/97 Ehdotus neuvoston asetukseksi energia-alan kansainvälisen yhteistyön edistämistä koskevan ohjelman hyväksymisestä - SYNERGIA-ohjelma (SN 1160/97 - C4-0065/97 - 95/0126(CNS)) Ehdotus hyväksyttiin seuraavin tarkistuksin: (Tarkistus 1) 3 artiklan 2 kohta >Alkuperäinen teksti> 2. Tämän ohjelman toteuttamiseksi tarkoitettu rahoitusohje on 7 miljoonaa ecua. Budjettivallan käyttäjä antaa luvan määrärahoille rahoitusnäkymien rajoissa. >EP:n äänestyksessä hyväksytty teksti> 2. Tämän ohjelman toteuttamiseksi tarkoitettu rahoitusohje on 10 miljoonaa ecua. Budjettivallan käyttäjä antaa luvan määrärahoille rahoitusnäkymien rajoissa. (Tarkistus 2) 8 artikla >Alkuperäinen teksti> 1. Komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja. >EP:n äänestyksessä hyväksytty teksti> 1. Komissiota avustaa neuvoa antava komitea, joka muodostuu jäsenvaltioiden edustajista ja jonka puheenjohtajana on komission edustaja. >Alkuperäinen teksti> 2. Komission edustaja antaa komitean käsiteltäväksi ohjelmaa koskevan ehdotuksen. Komitea antaa siitä lausuntonsa määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa määrätyllä niiden päätösten edellytyksin määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. >EP:n äänestyksessä hyväksytty teksti> 2. Komission edustaja antaa komitean ja Euroopan parlamentin käsiteltäväksi tarvittavia toimenpiteitä koskevan ehdotuksen. Ehdotukselta edellytetään, etteivät mitkään toimenpiteet ole päällekkäisiä muiden yhteisön, jäsenvaltioiden tai kyseessä olevien kolmansien maiden ohjelmien sisältämien toimenpiteiden kanssa. Komitea antaa, tarvittaessa äänestettyään, ehdotuksesta lausuntonsa määräajassa, jonka puheenjohtaja voi asettaa asian kiireellisyyden mukaan. >EP:n äänestyksessä hyväksytty teksti> Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Pöytäkirja toimitetaan Euroopan parlamentille. >EP:n äänestyksessä hyväksytty teksti> Komission on, niin suurelta osin kuin mahdollista, otettava huomioon komitean lausunto ja Euroopan parlamentin mahdollisesti tekemät huomautukset. Sen on ilmoitettava komitealle ja Euroopan parlamentille, millä tavoin lausunto on otettu huomioon. >EP:n äänestyksessä hyväksytty teksti> Komissio toimittaa samanaikaisesti Euroopan parlamentille ja komitealle ehdotuksensa, komitean antaman lausunnon, luettelon tarvittavista toimenpiteistä ja ilmoittaa tarvittaessa syyt siihen, miksei se ole voinut ottaa komitean lausuntoa huomioon. >Alkuperäinen teksti> 3. Komissio päättää suunnitelluista toimenpiteistä, jos ne ovat komitean lausunnon mukaisia. >EP:n äänestyksessä hyväksytty teksti> 3. Komitea voi tutkia kaikki tämän asetuksen täytäntöönpanoon liittyvät kysymykset, jotka sen puheenjohtaja, mahdollisesti jäsenvaltion edustajan pyynnöstä, sille esittää, erityisesti kysymykset, jotka liittyvät täytäntöönpanoon yleensä, ohjelmien hallintoon, yhteisrahoitukseen ja 9 artiklassa säädettyyn koordinointiin. >Alkuperäinen teksti> 4. Jos suunnitellut toimenpiteet eivät ole komitean lausunnon mukaisia tai jos lausuntoa ei ole annettu, komissio tekee viipymättä neuvostolle ehdotuksen tehtävistä toimenpiteistä. Neuvosto ratkaisee asian määräenemmistöllä. >EP:n äänestyksessä hyväksytty teksti> 4. Komitean kokoukset ovat pääsääntöisesti julkisia, ellei yksittäistapauksissa tehdä päinvastaista, riittävästi perusteltua ja hyvissä ajoin julkistettua päätöstä. Komitea julkaisee esityslistansa kaksi viikkoa ennen kokouksiaan. Se julkaisee kokoustensa pöytäkirjat. Se laatii julkisen rekisterin jäsentensä ilmoittamista eduista. >Alkuperäinen teksti> 5. Jos neuvosto ei ole tehnyt päätöstä kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi energia-alan kansainvälisen yhteistyön edistämistä koskevan ohjelman hyväksymisestä - SYNERGIA-ohjelma (SN 1160/97 - C4-0065/97 - 95/0126(CNS)) (Kuulemismenettely - uudelleen kuuleminen) Euroopan parlamentti, joka - ottaa huomioon komission ehdotuksen neuvostolle KOM(95)0197 - 95/0126(CNS) ((EYVL C 310, 22.11.1995, s. 10)), - ottaa huomioon lausuntonsa tästä ehdotuksesta ((EYVL C 141, 13.5.1996, s. 20)), - ottaa huomioon komission muutetun ehdotuksen neuvostolle KOM(96)0194 - 95/0126(CNS) ((EYVL C 194, 5.7.1996, s. 20)), - ottaa huomioon neuvoston ehdotuksen (SN 1160/97), - neuvoston kuultua sitä uudelleen EY:n perustamissopimuksen 235 artiklan mukaisesti (C4-0065/97), - ottaa huomioon työjärjestyksensä 58 artiklan, - ottaa huomioon tutkimusta, teknologista kehittämistä ja energia-asioita käsittelevän valiokunnan mietinnön (A4-0065/97), 1. Hyväksyy neuvoston ehdotuksen parlamentin tekemin tarkistuksin; 2. Pyytää neuvostoa muuttamaan ehdotustaan vastaavasti; 3. Pyytää tulla kuulluksi uudelleen, jos neuvosto aikoo tehdä huomattavia muutoksia ehdotukseensa; 4. Pyytää neuvottelumenettelyn aloittamista, jos neuvosto aikoo poiketa parlamentin hyväksymästä sanamuodosta; 5. Kehottaa puhemiestään välittämään tämän lausunnon neuvostolle ja komissiolle.